עומאר מרמוש

עומאר חאלד מוחמד מרמוש (בערבית: عمر مرموش; נולד ב-7 בפברואר 1999) הוא כדורגלן מצרי המשחק במנצ'סטר סיטי מהפרמייר ליג בעמדת החלוץ ובנבחרת מצרים.

קריירת מועדונים

 ואדי דגלה 
מרמוש החל לשחק בקבוצת הנוער של ואדי דגלה, וב-8 ביולי 2016 ערך את הופעת הבכורה שלו בליגת העל המצרית.

 וולפסבורג 
באוגוסט 2017 חתם בוולפסבורג, והחל לשחק בקבוצת המילואים של המועדון. ב-26 במאי 2020 ערך את הופעת הבכורה שלו במדי הקבוצה הבוגרת בבונדסליגה, כשנכנס כמחליף בניצחון 4–1 על באייר לברקוזן.

 זנקט פאולי (השאלה) 
ב-5 בינואר 2021 הושאל לזנקט פאולי מהבונדסליגה השנייה. במדי הקבוצה כבש מרמוש שבעה שערים ובישל שלושה ב-21 משחקים. הוא שב לוולפסבורג בתום העונה.

 שטוטגרט (השאלה) 
ב-30 באוגוסט 2021 הושאל לשטוטגרט עד לתום העונה. הוא ערך את הופעת הבכורה שלו בקבוצה ב-12 בספטמבר בתיקו 1–1 נגד איינטרכט פרנקפורט, כשבדקה האחרונה של המשחק כבש את שער השוויון.

 איינטרכט פרנקפורט 
 עונת 2023-24 
ב-15 במאי 2023, פורסם כי מרמוש יצטרף לאינטרכט פרנקפורט בהעברה חופשית לקראת עונת 2023/2024, וילבש את החולצה מספר 7.

ב-13 באוגוסט, כבש מרמוש את שערו הראשון עבור איינטרכט פרנקפורט בניצחון 7–0 על לוקומוטיב לייפציג בסיבוב הראשון של הגביע הגרמני . ב-27 באוגוסט, כבש מרמוש את שער הבונדסליגה הראשון שלו עבור המועדון בתיקו 1-1 מול מיינץ 05. ב-21 בספטמבר, הוא כבש את שערו הראשון במסגרות האירופיות מפנדל בניצחון 2-1 על אברדין במהלך הליגה האירופית .

מרמוש כבש בעונת הבכורה 16 שערים ב-37 הופעות סך הכול בכל המסגרות. הוא משך עניין בהעברה ממועדוני פרמייר ליג כמו ארסנל, ליברפול, ניוקאסל וטוטנהאם הודות לעונת הבכורה המפוארת שלו בפרנקפורט. מרמוש כבש צמד בתיקו 3–3 של פרנקפורט מול בורוסיה דורטמונד ושער בניצחון 5–1 הגדול שלה מול באיירן מינכן. עם 12 שערים בעונת 2023/2024, הפך מרמוש לכובש השערים האפריקאי השלישי בגובהו בבונדסליגה. מרמוש הבקיע פנדל מכריע נגד ר.ב. לייפציג ובכך עזר לקבוצתו להשוות את התוצאה ל-2–2 ולהעפיל לליגה האירופית 2024/2025.

 עונת 2024-25 
מרמוש תרם 6 שערים ו-3 בישולים בספטמבר, מה שסייע לו לזכות אותו בתואר שחקן החודש בבונדסליגה. במהלך אותו חודש, הוא כבש צמד בניצחון 2–1 נגד קבוצתו לשעבר וולפסבורג, וסיפק שערים מכריעים במשחקים מול בורוסיה מנשנגלדבאך והולשטיין קיל, ועקף את הארי קיין כמלך השערים של הליגה בתקופה זו.

בליגה האירופית, מרמוש תרם תרומה משמעותית, כולל פנדל מול בשיקטאש ושער בבעיטה חופשית נגד סלביה פראג. יכולתו של מרמוש לכבוש מכדורים חופשיים הודגשה בשלושה שערי בעיטה חופשית רצופים בנובמבר.

מרמוש השלים את המחצית הראשונה של עונת הבונדסליגה 2024–25 כמלך הבישולים וסגן מלך השערים של הליגה באותה העת, אחרי הארי קיין, עם 15 שערים, ושבר את השיא הקודם של המועדון שלו במחצית הראשונה של העונה שנקבע על ידי תאופניס גקאס בעונת 2010/2011.

 מנצ'סטר סיטי 
ב-23 בינואר 2025, מועדון הפרמייר ליג מנצ'סטר סיטי הודיע על החתמתו של מרמוש על חוזה לארבע שנים וחצי תמורת סכום רכישה של 75 מיליון פאונד. הוא ערך את הופעת הבכורה שלו במועדון ב-25 בינואר בניצחון הביתי 3-1 מול צ'לסי בליגה.

ב-12 בפברואר הוא ערך את הופעת הבכורה שלו בליגת האלופות כשעלה מהספסל בדקה ה-84 בהפסד 3-2 לריאל מדריד.

ב-15 בפברואר, הוא הבקיע את שלושת השערים הראשונים שלו עבור סיטי בניצחון 4-0 בליגה על ניוקאסל יונייטד, ובכך כבש את השלושער הראשון שלו בקריירת הבוגרים.

 קריירה בינלאומית 
למרות שהוא בעל דרכון קנדי, בחר מרמוש לשחק בנבחרות הצעירות של מצרים.

ב-8 באוקטובר 2021 ערך את הופעת הבכורה שלו בנבחרת הבוגרת, וכבש את השער היחיד בניצחון 1–0 על .

נכלל בסגל נבחרת מצרים לטורניר גביע אפריקה לאומות 2023.

קישורים חיצוניים

הערות שוליים

קטגוריה:כדורגלנים מצרים
קטגוריה:חלוצי כדורגל מצרים
קטגוריה:כדורגלני וולפסבורג
קטגוריה:כדורגלני זנקט פאולי
קטגוריה:כדורגלני שטוטגרט
קטגוריה:כדורגלני איינטרכט פרנקפורט
קטגוריה:כדורגלני מנצ'סטר סיטי
קטגוריה:כדורגלני נבחרת מצרים
קטגוריה:קהיר: כדורגלנים
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מצרים שנולדו ב-1999